цел изпълнение на горепосоченото решение на Общия съд по отношение на MTZ Polyfilms.
 (5)
 Действието на изравнителното мито, наложено с антисубсидийния регламент след преразглеждането с оглед изтичане на срока на действие, изтече на 9 март 2011 г. (11) съгласно член 18, параграф 1 от основният антисубсидиен регламент. В съответствие с принципа, че не се допуска едновременното налагане на антидъмпингови и изравнителни мита по отношение на един продукт при разглеждане на един и същ случай, възникнал поради дъмпинг или поради наличие на субсидиране на износа, равнището на ставките на антидъмпинговото мито, наложено с Регламент (ЕО) No 1292/2007, бе определено, като бе взет под внимание размерът на изравнителното мито, наложено с антисубсидийния регламент след преразглеждането с оглед изтичане на срока на действие, съгласно член 14, параграф 1 от основния антидъмпингов регламент. Предвид изтичането на срока на действие на изравнителното мито, съответно и ставките на антидъмпинговото мито трябва да бъдат коригирани.
 2. СТАВКИ НА АНТИДЪМПИНГОВОТО МИТО СЛЕД ИЗТИЧАНЕТО НА СРОКА НА ДЕЙСТВИЕ НА ИЗРАВНИТЕЛНОТО МИТО ВЪРХУ СЪЩИЯ ВНОС
 (6)
 Както е посочено в съображение 5, изтичането на 9 март 2011 г. на срока на действие на изравнителното мито върху фолиото от ПЕТ с произход от Индия изисква ставките на антидъмпинговото мито да бъдат коригирани. Всъщност антидъмпинговото мито, установено с Регламент (ЕО) No 1292/2007, представлява дъмпинговия марж минус субсидийния марж, свързан със субсидирането на износа. Тъй като понастоящем действието на изравнителното мито е изтекло, равнището на ставките на антидъмпинговото мито трябва да бъде определено отново.
 (7)
 Съгласно член 9, параграф 4 от основния антидъмпингов регламент размерът на антидъмпинговото мито не трябва да надвишава установения дъмпингов марж, но следва да бъде и по-малък от него, когато това по-ниско мито би било достатъчно, за да се отстрани вредата за промишлеността на Съюза. Следователно равнището на митото следва да бъде установено на най-ниското равнище на дъмпинговия марж и на равнището на отстраняване на вредата.
 (8)
 В това отношение се припомня, че по време на първоначалното антидъмпингово разследване равнището на отстраняване на вредата във всички случаи е било по-високо от дъмпинговите маржове, както е посочено в съображение 195 от Регламент (ЕО) No 367/2001 и потвърдено в съображение 74 от Регламент (ЕО) No 1676/2001. Поради това антидъмпинговото мито следва да бъде определено на равнището на дъмпинговите маржове, установени по отношение на различните индийски производители, които са, както следва:
 Дружество
 Дъмпингов марж и ставка на антидъмпинговото мито
 Референтен документ
 Ester Industries Limited
 29,3 %
 Регламент (ЕО) No 366/2006
 Garware Polyester Limited
 0 %
 Регламент за изпълнение (ЕС) No 38/2011 (12)
 Jindal Poly Films Limited
 0 %
 Регламент (ЕО) No 1676/2001 (15)
 Polyplex Corporation Limited
 3,7 %
 Регламент (ЕО) No 366/2006
 SRF Limited
 15,5 %
 Регламент (ЕО) No 1424/2006 (13)
 Uflex Limited
 3,2 %
 Регламент (ЕО) No 366/2006 (16)
 Vacmet India Limited
 0 %
 Регламент за изпълнение (ЕС) No 205/2011 (14)
 Всички останали дружества (с изключение на MTZ Polyfilms)
 29,3 %
 Регламент (ЕО) No 366/2006
 (9)
 Посоченият по-горе начин на действие бе оповестен на всички известни индийски производители износители на фолио от ПЕТ, на индийските власти и на промишлеността на Съюза,